**Fejér Megyei Önkormányzat Közgyűlésének**

**97/2020. (IX.24.) határozata**

**a „8-as főút” Térségi Fejlesztési Tanács megszüntetéséről**

A Fejér Megyei Közgyűlés megtárgyalta „Javaslat a „8-as főút” Térségi Fejlesztési Tanács megszüntetésére” c. előterjesztést és az alábbi határozatot hozza:

1. A Fejér Megyei Önkormányzat Közgyűlése az államháztartásról szóló 2011. évi CXCV. törvény 11.§-ában biztosított jogkörében a „8-as főút” Térségi Fejlesztési Tanács kezdeményezését támogatja, és annak jogutód nélküli megszüntetését 2020. szeptember 30. napjában határozza meg.
2. A Közgyűlés a „8-as főút” Térségi Fejlesztési Tanács Megszüntető Okiratát az 1. mellékletben foglaltak szerint jóváhagyja.
3. A Közgyűlés egyetért azzal, hogy a „8-as főút” Térségi Fejlesztési Tanács eszközeiben nyilvántartott vagyonelemek a megszüntetést követően a Veszprém Megyei Önkormányzat tulajdonába kerüljenek.
4. A Közgyűlés felkéri a Veszprém Megyei Önkormányzat elnökét - úgyis, mint a „8-as főút” Térségi Fejlesztési Tanács elnökét - valamint a Veszprém Megyei Önkormányzat jegyzőjét – úgyis, mint a munkaszervezet vezetőjét – a térségi fejlesztési tanács megszüntetésével kapcsolatos szükséges intézkedések megtételére.
5. A Közgyűlés felkéri elnökét, hogy a döntésről a Veszprém Megyei és a Vas Megyei Önkormányzatot a határozat megküldésével tájékoztassa, egyben felhatalmazza a közgyűlés elnökét a „8-as főút” Térségi Fejlesztési Tanács Megszüntető Okirata, valamint a megszüntetéssel kapcsolatos egyéb szükséges okiratok aláírására.

**Határidő:** 1. pont esetében 2020. szeptember 30.

2. pont esetében azonnal

3. pont esetében 2020. szeptember 30.

4. pont esetében 2020. szeptember 30. napját követően folyamatos

5. pont esetében 2020. azonnal, illetve szeptember 30. napját követően folyamatos

**Felelős:** Dr. Molnár Krisztián

közgyűlés elnöke

Székesfehérvár, 2020. szeptember 24.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: